Video: Waaghals sê die lewe is te kort - Maroela Media
Video: Waaghals sê die lewe is te kort
Die video volg onderaan die berig. James Kingston, 'n 22-jarige waaghals van Southampton, Engeland, het onlangs 'n GoPro-kamera gebruik om homself af te neem terwyl hy 'n hyskraan uitklim en aan een hand daarvan afhang.
Die hyskraan, wat bykans 80m hoog is, staan by die Southampton's Ocean Village.
"Ek het dit vir die avontuur gedoen. Die lewe is te kort om te sit en bekommerd te wees oor jou toekoms. Jy het nie tyd om te verspil nie," het Kingston gesê. Toe mense hom vra waarom hy opgeklim het om dood te gaan, het hy gesê: "Ek het nie opgeklim om dood te gaan nie. Ek het opgeklim om te lewe."